User:Msavange/sandbox

= Kijiji cha Kitapilimwa =

Kijiji Cha Kitapilimwa: Sehemu Pekee ya Kutembelea
Kijiji cha Kitapilimwa ni kati ya vijiji vitano vilivyopo katika Kata ya Kiwele, Tarafa ya Kalenga wilaya ya Iringa Vijijini Mkoani Iringa. Vijiji Vingine katika Kata ya Kiwele ni pamoja na Kiwele, Mfyome, Itagutwa na Mgera. Kipindi cha nyuma kijiji cha Mgongo kilikuwa katika kata hii lakini mwaka 2017 kilipewa hadhi na kuingizwa katika Halmashauri ya Manispaa ya Iringa Mjini.

Historia ya Kijiji cha Kitapilimwa
Kijiji cha Kitapilimwa wakazi wake wengi ni wakulima wadogo wadogo na wafugaji. Kijiji hiki kina makibila mbali mbali japo kabila Mama ni Wahehe, makabila mengine ni pamoja na Wakinga, Wabena, Wangoni, Wawanji na Wamasasai. Kipindi cha zamani katika kijiji cha kitapilimwa palikuwa na Mzungu mmoja aliyekuwa anaitwa Taki (Kwa Taki), mzungu huyu alikuwa akijishugulisha na ukulima wa Tumbako. Alipokuja kuhama mashamba yake mengi hayakuendelezwa na mpka sasa baadhi ya maeneo wanalima wananchi wa kijiji hicho.

Kijiji cha Kitapilimwa kinapatikana upande wa Kaskazini wa Halmashauri ya Manispaa ya Iringa, ni kama Kilomita 25 toka Manispaa hiyoambapo barabara zake ni za Vumbi na hazipo katika hali nzuri sana. Katika Upande wa Kaskazini-Mashariki Kijiji cha Kitapilimwa kimepakana na Kijiji cha Itagutwa, upande wa Kusini Mashariki kimepakana na Kijiji cha Mgongo, upande wa kusini Magharibi kimepakana na Kijiji cha Mgera a katika upande wa Magharibi kimepakana na Kijiji cha Mfyome. Kijiji kilishawahi kuwa na utajiri wa Matrekta, Madukana mashine za kusaga nafaka.

Utajiri na Uzuri wa Kijiji cha Kitapilimwa
Kijiji cha Kitapilimwa kina maeneo makubwa sana ya Misitu ya asili. Misitu hiyo husababisha wakati wengi kujipatia kuni kwaajili ya makazi yao na mazao mbali mbali ya misitu kama mkaa, asali na Mbao. Wakazi wengi wa kijiji cha Kitapilimwa ni wakarimu sana hasa wanapo pata ugeni kutoka mkoani, wilayani, tarafani na katani, pamoja na wageni nje ya taifa letu pendwa la Tanzania. Misitu ndio lasilimali pekee iliyopo katika kijiji cha kitapilimwa ambayo imezunguka milima ya Ilogombe nk.

Mahitaji ya Kijiji cha Kitapilimwa
Kijiji cha Kitapilimwa mpka sasa kipo katika Harakati za Kujenga Zahanati, ambapo eneo limekwisha tengwa bado linasubiri serikali yetu pendwa kutafuta wafadhili au kutenga kiasi cha pesa kwaajili ya shughuli hiyo. Kijiji hiki katika mpakani na mfyome ipo shule ya Sekondari Kiwere ambapo ni ya mchanganyiko wa wavulana na wasichana, O-level na A-level ni wasichana tupu. Shule hii imesaidia kuongeza wasomi katika vijiji zungukwa kikiwemo kijiji cha Kitapilimwa. Hivyo basi uhitaji wa Zahanati ni wa dhati kabisa. Kijiji kimekwishapata umeme wa taifa katika mpango wa Umeme vijijini REA. Tunaimani Serikali yetu pendwa itaongeza juhudi za kujenga zahanati hiyo. Kijiji pia Barabara zake sio za kuridhisha, sehemu nyingi za kijiji barabara zake zimejaa mchanga hivyo kupelekea ugumu kidogo wa mawasiliano ya barabara hasa katika kipindi cha Masika (Mvua Kubwa). Kijiji pia kina mahitaji ya kuwekewa minara ya Simu kwaajiri ya mawasiliano kwani kuna baadhi ya maeneo tu napo kwa shida sana ndio yanapata mawasiliano ya simu.

Tunawakaribisha wafadhili mbali mbali katika Kijiji chetu kupitia serikali yetu ya kijiji kuja kusaidia kukijengea miundo mbinu mbali mbali kama vile kwenye Elimu, Afya, Barabara na Maji. Kijiji kina maeneo makubwa sana ya uwekezaji. Karibuni Katika Shule ya Msingi Kitapilimwa tuweze saidia Shule yetu ili watoto wasome kwa Raha. Mimi ni miongoni mwa watu waliozaliwa hapo